Legal Document

Category: 1740

Text:
6. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 360 της 27/28 Νοεμ. 1997 (ΦΕΚ Α΄ 240) Διατήρηση της Εποπτείας Νομικών Προσώπων Δημοσίου Δικαίου από το Υπουργείο Εργασίας και Κοινωνικών Ασφαλίσεων. Έχοντας υπόψη: 1.Τις διατάξεις της παρ. 1 του άρθρ. 1 του Νομ. 2503/97 «Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107). 2.Τις διατάξεις του άρθρ. 29Α του Νομ. 1558/85 (Α΄137), που προστέθηκε με το άρθρ. 27 του Νομ. 2081/92 (Α΄154) και αντικαταστάθηκε με το άρθρ. 1 παρ. 2α του Νομ. 2469/97 «Περιορισμός και βελτίωσης της αποτελεσματικότητας των κρατικών δαπανών και άλλες διατάξεις» (Α΄38). 3.Την αριθ. ΔΙΔΚ/Φ.1/20 199/5.9.97 κοινή απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Ανάθεση Αρμοδιοτήτων του Υπουργού Εσωτερικών, Δημόσιας Διοίκησης και Αποκέντρωσης στους Υφυπουργούς Εσωτερικών, Δημ. – Διοίκησης και Αποκέντρωσης» (Β΄ 801), όπως τροποποιήθηκε με την αριθ. ΔΙΔΚ/Φ.1/23470/20.10.97 όμοια (Β΄ 924). 4.Το γεγονός ότι από τις διατάξεις του παρόντος Διατάγματος δεν προκαλείται δαπάνη σε βάρος του κρατικού προϋπολογισμού. 5.Την ανάγκη άσκησης ενιαίας κοινωνικής πολιτικής και ομοιόμορφης αντιμετώπισης των θεμάτων των οργανισμών: 1)ΟΑΕΔ (απασχόληση – κατάρτιση), 2)ΟΕΚ (στεγαστική συνδρομή) και 3) ΟΕΕ (μετεστεργασιακή μέριμνα), σε όλη την Επικράτεια και όχι κατά Περιφέρεια. 6.Την αριθ. 525/97 γνωμοδότηση του Συμβουλίου της Επικρατείας, μετά από πρόταση του Υπουργού Εργασίας και Κοινωνικών Ασφαλίσεων και του Υφυπουργού Εσωτερικών, Δημόσιας Διοίκησης και Αποκέντρωσης, αποφασίζουμε: ΄Αρθρο μόνο Διατηρείται από το Υπουργείο Εργασίας και Κοινωνικών Ασφαλίσεων η εποπτεία των κατωτέρω ΝΠΔΔ. 1.Οργανισμού Απασχόλησης Εργατικού Δυναμικού (ΟΑΕΔ) (Ν.Δ. 212/69 άρθρ. 1, Α΄112). 2.Οργανισμού Εργατικής Κατοικίας (ΟΕΚ) (Ν.Δ. 2963/54 άρθρ. 1, Α΄ 195). 3.Οργανισμός Εργατικής Εστίας (ΟΕΕ) (Νομ. 3467/65 άρθρ. 1, Α΄350).